|  |  |
| --- | --- |
| image001 | **ROMÂNIA****MINISTERUL SĂNĂTĂȚII****DIRECȚIA REGLEMENTARE ȘI FORMARE PROFESIONALĂ****MEDICALĂ** |
| Strada Cristian Popișteanu, nr.1-3, sector 1, București, ROMÂNIA, cod poștal: 010024, e-mail: dprus@ms.ro  |

**Nr.Reg1/2927/23 sept.2024**

 **APROB,**

 **MINISTRUL SĂNĂTĂŢII**

**PROF.UNIV.DR.ALEXANDRU RAFILA**

**REFERAT DE APROBARE**

În conformitate cu prevederile art.470, alin.(2), din Legea nr. 95/2006 privind reforma în domeniul sănătăţii, Republicată, cu modificările şi completările ulterioare, a fost emis Ordinul ministrului sănătății publice nr.1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală.

În conformitate cu ordinul mai sus menționat durata de pregătire pentru specialitatea oftalmologie este de 4 ani.

La data de 31 mai 2024 prin solicitarea înregistrată la Ministerul Sănătății cu numărul Reg1/12927, Comisia de Specialitate ”Oftalmologie” a propus majorarea duratei de pregătire de la 4 ani la 5 ani. Solicitarea este susținută și de Societatea Română de Oftalmologie

La data de 18 sept.2024, prin adresa nr.5851 Colegiul Medicilor din România, înregistrată la Ministerul Sănătății cu nr.Reg1/2927/19 sept.2024, a avizat majorarea duratei de pregătire la 5 ani pentru specialitatea Oftalmologie

Având în vedere cele de mai sus, a fost întocmit Proiectul de Ordin pentru modificarea și completarea Ordinului ministrului sănătăţii publice nr.1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală.

În acest proiect am inclusă și modificarea punctul I - "Domeniul Medicină", subpunctul I.1-Specialități clinice, tabelul I.1.1.-grupa specialităților medicale, numărul curent 21 în sensul eliminării trimiterii la Nota de subsol (\*\*) întrucât specialitatea medicină sportivă a fost introdusă în Anexa V.5.1.2 la Directiva 2005/36 CE a Parlamentului European şi a Consiliului privind recunoașterea calificărilor profesionale, cu modificările şi completările ulterioare, prin Decizia Delegată (UE) Nr. 1395 din 5 martie 2024, publicată în Jurnalul Oficial al Uniunii Europene seria L din 31 mai 2024

În acest sens vă supunem spre aprobare Proiectul de Ordin.

După semnare Ordinul va fi postat pe site-ul Ministerului Sănătății pentru îndeplinirea procedurii de transparență decizională.

DIRECTOR

BOGDAN-ANDREI VINERSAR

ȘEF SERVICIU CONSILIER

Gabriela Angheloiu Marilena Chivu

**MINISTERUL SĂNĂTĂȚII**

**ORDIN**

pentru modificarea și completarea Ordinului ministrului sănătăţii publice

nr.1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală

  văzând Referatul de aprobare al Direcției Reglementare și Formare Profesională Medicală nr..........................................................

    având în vedere prevederile art.470, alin (2), din Legea nr. 95/2006 privind reforma în domeniul sănătăţii, Republicată, cu modificările şi completările ulterioare,

    în temeiul prevederilor art.7 alin(4) din Hotărârea Guvernului nr.144/2010 privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătății, emite următorul

ORDIN:

**Art. I** Ordinul ministrului sănătăţii publice nr. 1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală, publicat în Monitorul Oficial al României, Partea I, nr. 648 din 11 septembrie 2008, cu modificările şi completările ulterioare, se modifică şi se completează după cum urmează:

    1. După articolul 43 se introduce un nou articol, articolul 44, cu următorul cuprins:

    "Art. 44 - (1) Începând cu promoţia noiembrie 2024 de medici rezidenţi confirmați în specialitatea ”oftalmologie” durata de pregătire se modifică de la 4 ani la 5 ani.

    (2) Medicii rezidenţi confirmați în specialitatea ”oftalmologie”, serii anterioare anului 2024, continuă pregătirea conform duratei de pregătire şi curriculei în vigoare la data intrării în rezidenţiat."

2. În anexa  ”Nomenclatorul de specialităţi medicale, medico-dentare şi farmaceutice pentru reţeaua de asistenţă medicală”, la punctul I - "Domeniul Medicină", subpunctul I.1-Specialități clinice, tabelul I.1.1.-grupa specialităților medicale, numărul curent 21 se modifică şi va avea următorul cuprins:

|  |  |  |
| --- | --- | --- |
| "21. |  Medicină sportivă | 4 ani” |

3. În anexa  ”Nomenclatorul de specialităţi medicale, medico-dentare şi farmaceutice pentru reţeaua de asistenţă medicală”, la punctul I - "Domeniul Medicină", subpunctul I.1-Specialități clinice, tabelul I.1.2.-grupa specialităților chirurgicale, numărul curent 45 se modifică şi va avea următorul cuprins:

|  |  |  |
| --- | --- | --- |
| "45. |  Oftalmologie | 5 ani” |

**Art. II** – Direcția Reglementare și Formare Profesională Medicală şi celelalte direcţii din Ministerul Sănătăţii vor duce la îndeplinire prevederile prezentului ordin.

    **Art. III** - Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII,**

**PROF.UNIV.DR.ALEXANDRU RAFILA**